Patricio Aylwin

Patricio Aylwin Azócar (Viña del Mar, Txile, 1918ko azaroaren 26a - Santiago, Txile, 2016ko apirilaren 19a) txiletar politikari eta legegizona izan zen.

 Biografia 
Falange Nazionala eta Alderdi Sozial Kristaua elkartzetik 1957an sortu zen Txileko Alderdi Demokrata Kristauaren sortzaileetako bat izan zen. Zortzi urte geroago, senatari aukeratua zuten eta Eduardo Frei Montalva presidenteari (1964-1970) loturik gelditu zen bere izena.

1971n Salvador Allenderen Unidad Popular alderdiak garaipena lortu zuenean, Senatuko buru izendatu zuten (1972an utzi zuen kargu hori). Hasieran, Augusto Pinocheten (1973-1990) aldeko zen Eskuineko Blokea osatu zuen. 1983-1984 bitartean, hauteskundeak egitea eta konstituzio politiko berria idaztea eskatzen zuen plataformaren buru izan zen Aylwin.

1990ean, aurreko urteko abenduko hauteskundeetan lortutako botoen % 55,2arekin, Txileko presidente konstituzional bihurtu zen, eta, lau urtez gobernatu ondoren, Eduardo Freik hartu zuen kargua 1994an.

 Erreferentziak 

Kategoria:Txileko lehendakariak
Kategoria:Txileko antikomunistak
Kategoria:Txileko katolikoak
Kategoria:Euskal txiletarrak
Kategoria:Santiagon (Txile) hildakoak